**I priedas
Duomenys, kurie turi būti stebimi ir teikiami**

A dalis. Duomenys, kuriuos turi stebėti ir teikti valstybės narės

a) visų valstybės narės teritorijoje užregistruotų naujų transporto priemonių, nurodytų 2 straipsnio a ir b punktuose, identifikavimo numeriai;

b) gamintojo pavadinimas;

c) markė (gamintojo prekės pavadinimas);

d) kėbulo kodas, nurodytas atitikties liudijimo 38 įraše, jei taikoma;

e) 2 straipsnio a dalyje nurodytų transporto priemonių atveju – informacija apie variklį, kaip nurodyta atitikties liudijimo 23, 23.1 ir 26 įrašuose.

B dalis. Duomenys, kuriuos turi stebėti ir teikti sunkiųjų transporto priemonių gamintojai

|  |  |  |  |
| --- | --- | --- | --- |
| **Nr.** | **Stebimieji parametrai** | **Šaltinis** Reglamento [.../...] I priedo 1 priedėlis | **Aprašymas** |
| 1 | transporto priemonės identifikavimo numeris | 1.1.1 | Transporto priemonės ir sudedamųjų dalių identifikavimas |
| 2 | variklio sertifikavimo numeris | 1.2.1 |
| 3 | CdxA (pasipriešinimo koeficiento, padauginto iš priekinės dalies ploto) sertifikavimo numeris (jei yra) | 1.8.2 |
| 4 | pavarų dėžės sertifikavimo numeris | 1.3.2 |
| 5 | ašies sertifikavimo numeris | 1.7.2 |
| 6 | 1-os ašies padangų sertifikavimo numeris | 1.9.2 |
| 7 | 2-os ašies padangų sertifikavimo numeris | 1.9.6 |
| 8 | 3-os ašies padangų sertifikavimo numeris | 1.9.10 |
| 9 | 4-os ašies padangų sertifikavimo numeris | 1.9.14 |
| 10 | transporto priemonės kategorija  | 1.1.2 | Transporto priemonės klasifikacija |
| 11 | ašių konfigūracija | 1.1.3 |
| 12 | didžiausia leidžiamoji transporto priemonės masė  | 1.1.4 |
| 13 | transporto priemonių grupė | 1.1.5 |
| 14 | gamintojo pavadinimas | 1.1.6 | Transporto priemonės ir važiuoklės specifikacijos |
| 15 | markė (gamintojo prekės pavadinimas) | 1.1.7 |
| 16 | patikslinta faktinė transporto priemonės masė be krovinio  | 1.1.8 |
| 17 | vardinė variklio galia | 1.2.2. | Pagrindinės variklio specifikacijos |
| 18 | variklio sukimosi dažnis tuščiąja eiga | 1.2.3 |
| 19 | variklio vardinis sukimosi dažnis | 1.2.4 |
| 20 | variklio darbinis tūris | 1.2.5 |
| 21 | variklio etaloninių degalų tipas  | 1.2.6 |
| 22 | sertifikavimo parinktis CdxA vertei gauti (numatytoji arba išmatuota vertė) | 1.8.1 | Aerodinamika |
| 23 | CdxA vertė | 1.8.3 |
| 24 | gamintojo pavadinimas ir adresas: | - | Pagrindinės pavaros specifikacijos |
| 25 | markė (gamintojo prekės pavadinimas) | - |
| 26 | sertifikavimo parinktis Transporto priemonės energijos sąnaudų skaičiavimo priemonės (VECTO) nuostolių erdviniam modeliui gauti (standartinės vertės, 1 metodas arba 2 metodas) | 1.3.1 |
| 27 | pavarų dėžės tipas  | 1.3.3 |
| 28 | pavarų skaičius | 1.3.4 |
| 29 | pagrindinės pavaros perdavimo skaičius | 1.3.5 |
| 30 | lėtintuvas (taip / ne) | 1.3.6 |
| 31 | galios perdavimo įrenginys (taip / ne) | 1.3.7 |
| 32 | gamintojo pavadinimas ir adresas: | - | Pagrindinės ašies specifikacijos |
| 33 | markė (gamintojo prekės pavadinimas) | - |
| 34 | sertifikavimo parinktis Transporto priemonės energijos sąnaudų skaičiavimo priemonės (VECTO) nuostolių erdviniam modeliui gauti (standartinės arba išmatuotos vertės) | 1.7.1 |
| 35 | ašies tipas  | 1.7.3 |
| 36 | varančiosios ašies perdavimo skaičius | 1.7.4 |
| 37 | sertifikavimo parinktis Transporto priemonės energijos sąnaudų skaičiavimo priemonės (VECTO) nuostolių erdviniam modeliui gauti (standartinės arba išmatuotos vertės) | 1.6.1 | Kampinės pavaros specifikacijos |
| 38 | kampinės pavaros perdavimo skaičius | 1.6.2 |
| 39 | gamintojo pavadinimas ir adresas: | - | Pagrindinės padangų specifikacijos |
| 40 | markė (gamintojo prekės pavadinimas) | - |
| 41 | 1-os ašies padangų matmenys | 1.9.1 |
| 42 | visų 1-os ašies padangų (kairėje / dešinėje) savitasis riedėjimo varžos koeficientas (RRC) | 1.9.3 |
| 43 | 2-os ašies padangų matmenys | 1.9.4 |
| 44 | 2-a ašis sudvejinta (taip / ne)  | 1.9.5 |
| 45 | visų 2-os ašies padangų (kairėje / dešinėje) RRC | 1.9.7 |
| 46 | 3-os ašies padangų matmenys | 1.9.8 |
| 47 | 3-a ašis sudvejinta (taip / ne)  | 1.9.9 |
| 48 | visų 3-os ašies padangų (kairėje / dešinėje) RRC | 1.9.11 |
| 49 | 4-os ašies padangų matmenys | 1.9.12 |
| 50 | 4-a ašis sudvejinta (taip / ne)  | 1.9.13 |
| 51 | 4-os ašies RRC (kairėje / dešinėje)  | 1.9.15 |
| 52 | variklio aušinimo ventiliatorius (taip / ne; jei taip, nurodykite tipą) | 1.10.1 | Pagrindinės pagalbinės įrangos specifikacijos |
| 53 | vairo stiprintuvas (taip / ne; jei taip, nurodykite tipą) | 1.10.2 |
| 54 | elektros sistema (taip / ne; jei taip, nurodykite tipą) | 1.10.3 |
| 55 | pneumatinė sistema (taip / ne; jei taip, nurodykite tipą) | 1.10.4 |
| 56 | paskirtis (tolimojo susisiekimo, regioninio, miesto, statybų) | 2.1.1 | Modeliavimo parametrai (kiekvienam paskirties, krovinio ir degalų deriniui) |
| 57 | krovinys (kaip apibrėžta Transporto priemonės energijos sąnaudų skaičiavimo priemonėje VECTO) | 2.1.2 |
| 58 | Bendra modeliuojamos transporto priemonės masė | 2.1.4 |
| 59 | vidutinis greitis | 2.2.1 | Transporto priemonės vairavimo veiksmingumas (kiekvienam paskirties pobūdžio, krovinio ir degalų deriniui) |
| 60 | mažiausias akimirkinis greitis | 2.2.2 |
| 61 | didžiausias akimirkinis greitis | 2.2.3 |
| 62 | didžiausias lėtėjimas | 2.2.4 |
| 63 | didžiausias greitėjimas | 2.2.5 |
| 64 | važiavimo visa apkrova procentinė laiko dalis | 2.2.6 |
| 65 | bendras pavarų perjungimų skaičius | 2.2.7 |
| 66 | bendras nuvažiuotas atstumas | 2.2.8 |
| 67 | išmetamo CO2 kiekis (išreikštas g/km, g/t-km, g/p-km, g/m³-km) | 2.3.13–2.3.16 | išmetamo CO2 kiekis ir degalų sąnaudos (kiekvienam paskirties, krovinio ir degalų deriniui) |
| 68 | degalų sąnaudos (išreikštos l/100 km, l/t-km, l/p-km, l/m³-km, MJ/km, MJ/t-km, MJ/p-km, MJ/m³-km) | 2.3.1–2.3.12 |
| 69 | Transporto priemonės energijos sąnaudų skaičiavimo priemonės (VECTO) versija | 3.1.1 | Informacija apie programinę įrangą ir naudotoją |
| 70 | Modeliavimo Transporto priemonės energijos sąnaudų skaičiavimo priemone data ir laikas | 3.1.2 |
| 71 | Transporto priemonės energijos sąnaudų skaičiavimo priemonės naudotojo arba licencijos nuoroda | 3.1.3 |
| 72 | kriptografinės maišos kodas | 3.1.4 |
| 73 | Pažangiosios išmetamo CO2 kiekio mažinimo technologijos | - | Transporto priemonės išmetamo CO2 kiekio mažinimo technologijos |

**II PRIEDAS**

**Duomenų teikimas ir tvarkymas**

# Valstybių narių vykdomas duomenų teikimas

1.1. Nuo 2019 m. sausio 1 d. valstybės narės stebi I priedo A dalyje nurodytus kiekvienų kalendorinių metų duomenis.

1.2. Šiuos duomenis pagal 4 straipsnį kompetentingos institucijos kontaktinis punktas elektroniniu būdu perduoda į EAA tvarkomą centrinę duomenų saugyklą.

Kai duomenys perduodami, kontaktinis punktas apie tai e. paštu praneša Komisijai ir EAA šiais adresais:

[EC-CO2-HDV-IMPLEMENTATION@ec.europa.eu] ir

HDV-monitoring@eea.europa.eu.

# Gamintojų vykdomas duomenų teikimas

2.1. Gamintojai nedelsdami, ne vėliau kaip iki [2018 m. gruodžio 31 d.] Komisijai pateikia šią informaciją:

a) atitikties liudijime arba individualaus patvirtinimo liudijime nurodytą gamintojo pavadinimą;

b) Komisijos reglamente (ES) Nr. 19/2011[[1]](#footnote-2) apibrėžtą tarptautinio gamintojo identifikatoriaus (WMI) kodą, kuris bus naudojamas naujų rinkai pateikiamų sunkiųjų transporto priemonių identifikavimo numeriuose;

c) kontaktinį punktą, atsakingą už duomenų įkėlimą į EAA verslo duomenų saugyklą.

Jie nedelsdami praneša Komisijai apie visus minėtos informacijos pasikeitimus.

Pranešimas siunčiamas 1.2 punkte nurodytais adresais.

2.2. Nauji rinkoje pradedantys veikti gamintojai 2.1 punkte nurodytą informaciją Komisijai pateikia nedelsdami.

2.3. Nuo [2019 m. sausio 1 d.] ir kiekvienais vėlesniais kalendoriniais metais kiekvienas gamintojas registruoja I priedo B dalyje nurodytą informaciją apie kiekvieną naują pagamintą sunkiąją transporto priemonę.

2.4. 2.3 punkte nurodytus duomenis pagal 5 straipsnio 1 dalį gamintojo kontaktinis punktas elektroniniu būdu perduoda į EAA tvarkomą centrinę duomenų saugyklą.

Kai duomenys perduodami, kontaktinis punktas apie tai e. paštu praneša Komisijai ir EAA šio priedo 1.2 punkte nurodytais funkciniais e. pašto adresais.

# Duomenų apdorojimas

3.1. EAA apdoroja pagal 1.2 ir 2.4 punktus pateiktus duomenis ir apdorotus duomenis įrašo į centrinį sunkiųjų transporto priemonių duomenų registrą.

3.2. Nuo [2020 m.] ankstesniais kalendoriniais metais užregistruotų transporto priemonių duomenys, įrašyti į registrą, paskelbiami viešai ne vėliau kaip kiekvienų metų [spalio 31 d.], išskyrus 6 straipsnio 1 dalyje nurodytus duomenų įrašus.

3.3. Jei kompetentinga institucija arba gamintojai pastebi, kad pateiktuose duomenyse yra klaidų, jie nedelsdami apie jas praneša Komisijai ir EAA, pateikdami pranešimą apie klaidą į centrinę duomenų saugyklą arba verslo duomenų saugyklą ir nusiųsdami e. laišką 1.2 punkte nurodytais e. pašto funkciniais adresais.

3.4. Komisija, padedama EAA, patikrina nurodytas klaidas ir prireikus pataiso registre esančius duomenis.

3.5 Komisija, padedama EAA, iš anksto prieš 1.2 ir 2.4 punktuose nurodyto duomenų pateikimo terminus pateikia elektronines duomenų pateikimo formas.

1. 2011 m. sausio 11 d. Komisijos reglamentas (ES) Nr. 19/2011 dėl variklinių transporto priemonių ir jų priekabų tipo patvirtinimo, atsižvelgiant į gamintojo identifikavimo plokštelę ir transporto priemonės identifikavimo numerį reikalavimų, kuriuo įgyvendinamas Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų (OL L 8, 2011 1 12, p. 1). [↑](#footnote-ref-2)